CELEX: 32015R1840
Language: bg
Date: 2015-10-07 00:00:00
Title: Регламент за изпълнение (ЕС) 2015/1840 на Комисията от 7 октомври 2015 година за вписване на название в регистъра на защитените наименования за произход и защитените географски указания [Istarski pršut/Istrski pršut (ЗНП)]

14.10.2015   
            
            
               BG
            
            
               Официален вестник на Европейския съюз
            
            
               L 267/1
            
         РЕГЛАМЕНТ ЗА ИЗПЪЛНЕНИЕ (ЕС) 2015/1840 НА КОМИСИЯТА
   от 7 октомври 2015 година
   за вписване на название в регистъра на защитените наименования за произход и защитените географски указания [Istarski pršut/Istrski pršut (ЗНП)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:
   
               (1)
            
            
               В съответствие с член 50, параграф 2, буква а) от Регламент (ЕС) № 1151/2012 заявлението за регистрация на наименованието „Istarski pršut“, подадено от Хърватия, бе публикувано в Официален вестник на Европейския съюз
                   (2).
            
         
               (2)
            
            
               С уведомление за възражение от 30 август 2013 г. и мотивирано възражение от 25 октомври 2013 г. Словения възрази срещу регистрацията съгласно член 51, параграф 2 от Регламент (ЕС) № 1151/2012. Възражението бе счетено за допустимо.
            
         
               (3)
            
            
               С писма от 7 февруари 2014 г. Комисията прикани заинтересованите страни да проведат необходимите консултации, за да постигнат съгласие в съответствие с техните вътрешни процедури. Срокът за консултации е бил допълнително удължен с три месеца в съответствие с член 51, параграф 3, трета алинея от Регламент (ЕС) № 1151/2012.
            
         
               (4)
            
            
               Словения освен това твърди, че регистрацията на „Istarski pršut“ не е в съответствие с определението на защитено наименование за произход, тъй като географският район за добив на суровините е по-голям от определения географски район. Освен това Словения твърди, че вписването би застрашило съществуването на „Istrski pršut“ (т.е. наименованието, използвано в Словения за продукт със същите характеристики като „Istarski pršut“), който е бил законно предлаган на пазара в продължение на повече от пет години преди датата на публикуване на единния документ за „Istarski pršut“ в Официален вестник на Европейския съюз.
            
         
               (5)
            
            
               След продължили шест месеца консултации беше постигнато споразумение между Хърватия и Словения. Това беше съобщено на Комисията с писма от 3 и 10 септември 2014 г.
            
         
               (6)
            
            
               Бяха направени няколко изменения в спецификацията на продукта в резултат на споразумението. Заявлението на Хърватия се оказа заявление, подадено от повече от една държава (Хърватия и Словения). Наименованието „Istarski pršut“ беше променено на „Istarski pršut/Istrski pršut“, като по този начин се включва и наименованието на словенски език. Районът на производство беше разширен, за да обхване словенската част на полуостров Истрия. Бяха направени и малки корекции в други раздели на спецификацията на продукта.
            
         
               (7)
            
            
               Тъй като единният документ е бил значително изменен, в съответствие с член 51, параграф 4 от Регламент (ЕС) № 1151/2012, Комисията повтори проучването на заявлението и заключи, че условията за регистрация са изпълнени.
            
         
               (8)
            
            
               По отношение на хърватската част от района, разликата между района за добив на суровини и определения географски район се запазва. както е в оригиналното заявление. След като всички изисквания, изброени в член 5, параграф 3 от Регламент (ЕС) № 1151/2012, са изпълнени, наименованието може да се възползва от дерогацията, посочена в същия член, и съответно може да бъде регистрирано като защитено наименование за произход.
            
         
               (9)
            
            
               В съответствие с член 50, параграф 2, буква а) от Регламент (ЕС) № 1151/2012 заявлението за регистрация на наименованието „Istarski pršut/Istrski pršut“, подадено от Хърватия и Словения, бе публикувано в Официален вестник на Европейския съюз
                   (3).
            
         
               (10)
            
            
               Тъй като Комисията не получи никакви възражения по член 51 от Регламент (ЕС) № 1151/2012, наименованието „Istarski pršut/Istrski pršut“ следва да бъде регистрирано,
            
         ПРИЕ НАСТОЯЩИЯ РЕГЛАМЕНТ:
   Член 1
   Регистрира се наименованието „Istarski pršut/Istrski pršut“ (ЗНП).
   Наименованието в първа алинея се използва за определяне на продукт от клас 1.2. Месни продукти (варени, осолени, пушени и др.) от приложение XI към Регламент за изпълнение (ЕС) № 668/2014 на Комисията (4).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 7 октомври 2015 година.
      
         
            За Комисията,
         
         
            от името на председателя,
         
         Phil HOGAN
         
            Член на Комисията
         
      
   
   
      (1)  ОВ L 343, 14.12.2012 г., стр. 1.
   
      (2)  ОВ C 155, 1.6.2013 г., стр. 3.
   
      (3)  ОВ L 186, 5.6.2015 г., стр. 9.
   
      (4)  Регламент за изпълнение (ЕС) № 668/2014 на Комисията от 13 юни 2014 г. за определяне на правила за прилагането на Регламент (ЕС) № 1151/2012 на Европейския парламент и на Съвета относно схемите за качество на селскостопанските продукти и храни (ОВ L 179, 19.6.2014 г., стр. 36).